b'\n_START_ARTICLE_\nDolgonogi netopir\n_START_SECTION_\nOpis\n_START_PARAGRAPH_\nKo\xc5\xbeuh je na hrbtu dimnasto sive, po trebuhu pa svetlo sive barve. Smr\xc4\x8dek je rde\xc4\x8de-rjave barve, prhuti in uhlji so rjavo-sivi. Odrasli primerki v dol\xc5\xbeino dose\xc5\xbeejo do 5\xc2\xa0cm, preko prhuti pa merijo okoli 25\xc2\xa0cm._NEWLINE_Ta vrsta se zadr\xc5\xbeuje v gozdovih in grmovnatih obmo\xc4\x8djih, obi\xc4\x8dajno v bli\xc5\xbeini vode. Odvisen je od apnen\xc4\x8dastih jam, kjer se zbira v kolonije. Samice se pred kotitvijo zdru\xc5\xbeijo v kolonije do 500 osebkov, v drugi polovici junija pa skotijo po enega mladi\xc4\x8da.'